CELEX: 62020CA0221
Language: hu
Date: 2021-10-28 00:00:00
Title: C-221/20. és C-223/20. sz. egyesített ügyek: A Bíróság (hetedik tanács) 2021. október 28-i ítélete (a Korkein hallinto-oikeus [Finnország] előzetes döntéshozatal iránti kérelmei) – Az A Oy (C-221/20) és B Oy (C-223/20) által indított eljárások (Előzetes döntéshozatal – Adózás – 92/83/EGK irányelv – Jövedéki adó – Sör – A 4. cikk (2) bekezdése – Kedvezményes jövedékiadó-mértékek független kisüzemi sörfőzdék által főzött sörre való alkalmazásának a lehetősége – Két vagy több kisüzemi sörfőzde egyetlen független kisüzemi sörfőzdeként való kezelése – Átültetési kötelezettség)

2022.1.3.   
            
            
               HU
            
            
               Az Európai Unió Hivatalos Lapja
            
            
               C 2/8
            
         
      A Bíróság (hetedik tanács) 2021. október 28-i ítélete (a Korkein hallinto-oikeus [Finnország] előzetes döntéshozatal iránti kérelmei) – Az A Oy (C-221/20) és B Oy (C-223/20) által indított eljárások
      (C-221/20. és C-223/20. sz. egyesített ügyek) (1)
      
      (Előzetes döntéshozatal - Adózás - 92/83/EGK irányelv - Jövedéki adó - Sör - A 4. cikk (2) bekezdése - Kedvezményes jövedékiadó-mértékek független kisüzemi sörfőzdék által főzött sörre való alkalmazásának a lehetősége - Két vagy több kisüzemi sörfőzde egyetlen független kisüzemi sörfőzdeként való kezelése - Átültetési kötelezettség)
      (2022/C 2/11)
      Az eljárás nyelve: finn
      
         A kérdést előterjesztő bíróság
      
      Korkein hallinto-oikeus
      
         Az alapeljárás felei
      
      
         Felperesek: A Oy (C-221/20), B Oy (C-223/20)
      
         Az eljárásban részt vesz: Veronsaajien oikeudenvalvontayksikkö
      
         Rendelkező rész
      
      Az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelv 4. cikke (2) bekezdésének második mondatát úgy kell értelmezni, hogy az a tagállam, amely él az ezen irányelv 4. cikkének (1) bekezdésében biztosított azon lehetőséggel, hogy kedvezményes jövedékiadó-mértékeket alkalmaz a független kisüzemi sörfőzdék által főzött sörre, ugyanakkor nem köteles egyetlen független kisüzemi sörfőzdeként kezelni két vagy több olyan kisüzemi sörfőzdét, amelyek együttműködnek, és amelyeknek az együttes éves termelése nem haladja meg a 200 000 hektolitert.
      
         (1)  HL C 262., 2020.8.10.